2.2.+La+fauna

**LA FAUNA**

Una de les espècies de **mamífers** que ha vist més incrementada la seva presència al parc els darrers anys és el porc senglar, del qual se’n poden veure força rastres fins i tot en els camins. No és rar sorprendre algun esquirol saltant entre les branques, o conills. Cal fer ressaltar la importància ecològica dels mamífers carnívors que controlen l’equilibri en les diferents comunitats; aquest és el cas de la fagina, el gat mesquer, la guineu i el toixó. Les **aus** representen el grup més nombrós dels vertebrats del massís. Les més comunes són la __merla, el tudó, el gaig, el pit-roig i les mallerengues__ que hi crien. De tant en tant, encara apareixen al cel algunes rapinyaires com __l’àliga perdiguera, esparvers i astors__, entre altres, i diversos falcònids; així com els excepcionals voltors i l’àliga daurada. Per les pinedes, hi sovintegen la __serp verda i la serp blanca__. En moltes de les fonts que es troben a la muntanya, hi creixen larves de la vistosa salamandra, així com __capgrossos__ de diferents espècies de __gripaus__.  En algunes de les rieres i torrents del parc podem trobar espècies de peixos com el __barb__ i el __bagres.__

